CELEX: 62007CN0547
Language: lv
Date: 2007-12-07 00:00:00
Title: Lieta C-547/07: Prasība, kas celta 2007. gada 7. decembrī — Eiropas Kopienu Komisija/Polijas Republika

23.2.2008   
            
            
               LV
            
            
               Eiropas Savienības Oficiālais Vēstnesis
            
            
               C 51/35
            
         Prasība, kas celta 2007. gada 7. decembrī — Eiropas Kopienu Komisija/Polijas Republika
   (Lieta C-547/07)
   (2008/C 51/58)
   Tiesvedības valoda — poļu
   Lietas dalībnieki
   
      Prasītāja: Eiropas Kopienu Komisija (pārstāvji — D. Recchia un K. Herrmann, pārstāvji)
   
      Atbildētāja: Polijas Republika
   Prasītājas prasījumi:
   
               —
            
            
               atzīt, ka, neklasificējot visas atbilstoši ornitoloģijas kritērijiem putnu sugu saglabāšanai piemērotākās teritorijas īpašās aizsardzības zonās, Polijas Republika nav izpildījusi pienākumus, ko tai uzliek Padomes 1979. gada 2. aprīļa Direktīvas 79/409/EEK par savvaļas putnu aizsardzību (1) 4. panta 1. un 2. punkts;
            
         
               —
            
            
               piespriest Polijas Republikai atlīdzināt tiesāšanās izdevumus.
            
         Pamati un galvenie argumenti
   Pievienojoties Eiropas Savienībai, Polijas Republikai kļuva saistoša putnu īpašo aizsardzības teritoriju norādīšana.
   2004. gada decembrī tika publicēts ornitologu izstrādāts Eiropas nozīmes putnu dzīvotņu Polijā saraksts (IBA 2004), kurā, pamatojoties uz ornitoloģijas 140 kritērijiem, tika norādītas putnu sugu saglabāšanai nozīmīgās teritorijas.
   15 no IBA 2004 sarakstā iekļautajām teritorijām Polijas Republika nenorādīja kā īpašas aizsargājamas teritorijas, kaut arī nav nekāda zinātniska pētījuma, kas pamatotu to, ka Polijas iestādes tās nenorādīja.
   Turklāt ir norādīti daudz mazāki astoņu īpaši aizsargājamo teritoriju lielumi nekā tie ir minēti IBA 2004 sarakstā, un to otrā robežas pusē bija teritorijas, kas atbilstoši IBA 2004 tika norādītas kā piemērotākās putnu sugu saglabāšanai.
   Vēl 2007. gada septembrī Polijas iestādes, neinformējot Komisiju, būtiski samazināja piecu norādīto no putnu aizsardzības viedokļa īpašo aizsargājamo teritoriju lielumu.
   
      (1)  OV L 103, 1. lpp.